

Oslo 29.1.2024

**Dere som mottar dette brevet, er enten selv medlem av BSL (betalt kontingent i 2023) eller mottar støtte fra en bingo.**

Medlemmene i BSL (Bransjeforeningen for Samfunnsnyttige Lotterivirksomhet) består av frivillige organisasjoner, bingomedhjelpere, og leverandører. BSL jobber aktivt med lovgivende myndighet i Norge for å sikre spillansvarlighet, og ikke minst en forutsigbar inntektskilde til lag og foreninger i hele Norge.

# **Hva betyr bingoinntektene for deres organisasjon?**

Januar 2023 ble ny pengespillov innført i Norge, og nye rammevilkår og forskrift for bingo ble vedtatt. Kort oppsummert er de største endringene for bingo etter ny pengespillov følgende:

* Registrert spill
* Forbud mot autoplay
* Tapsgrenser

BSL støttet i sitt høringsforslag til ny pengespillov alle de tre punktene over, men vi ble ikke hørt på tapsgrenser. Både Norsk Tipping og Norsk Rikstoto har i dag tapsgrenser på 20.000,- pr spiller på sine spill, og bingobransjen foreslo samme nivå for bingo. Men for bingo ble det vedtatt 4.400,- pr spiller pr måned. Dette er en tapsgrense som vil kunne gi katastrofale følger for bingo i Norge.

På bestilling fra BSL utarbeidet Oslo Economics i 2022 en konsekvensanalyse med utgangspkt i de foreslåtte tapsgrenser. Og rapporten er klar i sin tale; Tapsgrenser, slik de er vedtatt i dag, kan gi et bortfall på hele 70% av støtten fra bingo til frivilligheten. Av dagens 255 bingohaller vil mange måtte stenge da det ikke lengre vil være driftsgrunnlag. Analysen og rapporten i sin helhet ligger ute på vår hjemmeside [www.bslnorge.no](http://www.bslnorge.no)

Grunnet tekniske utfordringer ble registrert spill og tapsgrenser vedtatt utsatt til 1.1.2025. Dette betyr at vi kan fortsette å påvirke beslutningstakere. BSL har i 2023 gjennomført en rekke møter med alle de politiske partiene, og vi jobber aktivt med myndighetskontakt. For å kunne sikre forutsigbarhet for midler til frivilligheten, trenger vi og få «løftet» tapsgrensene. Samtidig er BSL sikre på at de ansvarlighetsstiltak allerede innført er nok til å ivareta bingoens spillansvar. Vi har i dette arbeidet vist til befolkningsundersøkelsen fra 2023 som viser en halvering på antall personer med pengespillproblem i Norge, fra 55 000 i 2019 til 26 000 i 2022.

<https://lottstift.no/nyheter/mange-faerre-nordmenn-har-pengespelproblem/>

**Så hva betyr bingoinntekten for deres organisasjon?**

Vedlagt en artikkel fra Agderposten i 2023 hvor Norges Blindeforbund sitt fylkeslag sa noe om hva inntektene betyr for dem. BSL sine ønsker er at flere gjør det samme!

Ta kontakt med lokalpolitikere/media og fortell hva bingoinntekter betyr for deres organisasjon og hva et bortfall på 70% av denne vil bety.

Styret i BSL har flere arbeidsgrupper som jobber for våre medlemmer. Viktige datoer, endringer, og nyheter av betydning for våre medlemmer, legger vi ut på vår hjemmeside: [**https://bslnorge.no/**](https://bslnorge.no/)og Facebook **@BSLNorge**

For å kunne fortsette arbeidet videre er BSL avhengig av medlemmenes årlige kontingent, og vi håper flest mulig ser nytten av det arbeidet BSL utfører.

**Takk for din oppmerksomhet!**

Med vennlig hilsen

**B**ransjeforeningen for **S**amfunnsnyttige **L**otteriformål

**Lars Evensen Gørill Ervik Knut Berntsen**  Styreleder BSL Styremedlem BSL Styremedlem BSL

Vikersund Hoppsenter MAX SPILL A/S Hønefoss ballklubb